पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का असर डाक व्यवस्था पर भी पड़ा है। हैड पोस्ट ऑफिस के चार पोस्टमैन और चार बाबू सहित 8 कर्मचारी कोरोना संक्रमित पाए गए हैं। इस वजह से डाक बांटने, स्पीड पोस्ट, रजिस्ट्री, पार्सल आदि के काम अटक गए हैं। पाई बाग स्थित मुख्य डाकघर में इन दिनों आमजन के सभी काम लगभग ठप हैं।
डाकघर में डाक के ढेर लगे हैं और काउंटर सूने हैं। मुख्य डाकघर के पोस्टमास्टर चंद्रप्रकाश का कहना है कि डाकघर में कुछ दिनों से ही परेशानी आ रही है। यहां पूरे शहर की डाक वितरण व्यवस्था में 20 पोस्टमैन पदस्थापित हैं, लेकिन कोविड-19 की वजह से 50% स्टाफ ही बुलाया जा रहा है। जिनमें से चार पोस्टमैन कोरोना पॉजिटिव निकल आए हैं।
ऐसे में 6 पोस्टमैन जरूरी डाक को वितरण कर रहे हैं। ऐसे ही कुल 9 बाबू हैं जिनमें से एक बाबू प्रतिनियुक्ति पर मथुरा गेट उप डाकघर में ड्यूटी दे रहा है तथा चार बाबू कोरोना संक्रमित होने की वजह से नहीं आ रहे हैं। शेष 4 बाबू में से 50% ड्यूटी पर बुलाने के रोटेशन के तहत 2-2 बाबू बुलाए जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn